# Ангелн

### от Уикипедия, свободната енциклопедия

Ангелн (немски Angeln, датски Angel, латински Anglia) e полуостров в Германия, в областта Шлезвиг-Холщайн . На юг Ангелн е отделен от съседния полуостров Швансен от фиорда Шлай, а на север от датския остров Алс от Фленсбургския фиорд. Думата Ангелн означава кука, полуостров, ъгъл и произхожда от същия индоевропейски корен, от който произлиза и думата Онгъл (Ъгъл). От етнонима на обитаващото Ангелн в първите векове на нашата ера германско племе англи произлиза и името Англия. Най-големият град в Ангелн е Капелн на Шлай, а други населени места са Зюдербраруп, Гелтинг, Глюксбург и Арнис, най-малкият град в Германия.

## [редактиране] История

В 5-6 век англите заедно с ютите и част от саксонците мигрират на остров Британия. За 449 година в Англо-саксонската хроника пише: „От Англия, която оттогава е пустиня между ютите и саксонците, дойдоха източните англи, средните англи, мърсийците и всички тези на север от Хъмбър.“ Фразата „на север от Хъмбър“ се отнася за северното кралство Нортумбрия. Мерсия се е намирала в Централна Англия.

## [редактиране] Езици

Най-важните езици в Ангелн са долнонемски (нем. Niederdeutsch) и датски. Старият диалект англо-датски замира през 19 век, но се е запазил в много наименования на местности.

Взето от „http://bg.wikipedia.org../../../%D0%B0/%D0%BD/%D0%B3/%D0%90%D0%BD%D0%B3%D0%B5%D0%BB%D0%BD.html“.

Категории: Германия

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- ‪Norsk (bokmål)‬
- Simple English
- Svenska